31977R0231
L 031/14
JURNALUL OFÍCIAL AL UNIUNII EUROPENE
REGULAMENTUL (CEE) NR. 231/77 AL COMISIEI
din 2 februarie 1977
de modificare a Regulamentului (CEE) nr. 616/72 privind normele de aplicare a restituirilor și prelevărilor la export pentru uleiul de măsline
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul nr. 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și al grăsimilor (1), modificat ultima dată de Regulamentul (CEE) nr. 1707/73 (2),
având în vedere Regulamentul nr. 162/66/CEE al Consiliului din 27 octombrie 1966 privind comerțul cu uleiuri și grăsimi între Comunitate și Grecia (3),
având în vedere Regulamentul nr. 171/67/CEE al Consiliului din 27 iunie 1967 privind restituirile și prelevările la exportul de ulei de măsline (4), modificat ultima dată de Regulamentul (CEE) nr. 2429/72 (5), în special articolul 11,
întrucât articolul 2 din Regulamentul (CEE) nr. 616/72 al Comisiei din 27 martie 1972 privind normele de aplicare a restituirilor și prelevărilor la export pentru uleiul de măsline (6), modificat ultima dată de Regulamentul (CEE) nr. 503/76 (7), prevede ca autorizarea importului scutit de prelevarea prevăzută în articolul 9 din Regulamentul nr. 171/67/CEE să fie acordată acelor categorii de calitate a uleiului de măsline pentru care se face o restituire în numerar;
întrucât restituirea în numerar este autorizată numai pentru anumite categorii de calitate a uleiului de măsline și pentru anumite forme de prezentare; întrucât, în scopul evitării operațiunilor ce nu se încadrează în tendințele tradiționale de export, se prevede solicitarea autorizației de import cu scutire de prelevări numai la exportul anumitor produse și la anumite forme de prezentare în cazul cărora se poate acorda efectiv restituirea în numerar;
întrucât măsurile prevăzute în prezentul regulament sunt în conformitate cu avizul Comitetului de gestionare a uleiurilor și grăsimilor,
ADOPTĂ PREZENTUL REGULAMENT:
Articolul 1
Articolul 2 din Regulamentul (CEE) nr. 616/72 se înlocuiește cu următorul text:
„Autorizația de import cu scutire de prelevări prevăzută la articolul 9 alineatul (1) din Regulamentul nr. 171/67/CEE este condiționată de exportul de ulei de măsline de anumite categorii de calitate și, dacă este cazul, de anumite forme de prezentare pentru care este în vigoare restituirea în bani, la data solicitării acestei autorizații.”
Articolul 2
Prezentul regulament intră în vigoare în a doua zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 februarie 1977.